1.divisionsklubben styrker bagkæden.

FC Hjørring henter den defensive altmuligmand Marc Pedersen i Blokhus. Det skriver fodboldsitet bold.dk. 21-årige Marcus Pedersen kan spille samtlige pladser i den bagerste kæde, og FC Hjørrings sportschef glæder sig over at have tilknyttet den tidligere AaB'er. - Vi har set Marc mange gange, og han har udviklet sig godt, siden han for to år siden tog fra AaB til Blokhus. Han er oprindeligt Hjørring-dreng. Han spillede ungdomsfodbold heroppe, så han passer godt ind i vores strategi om at få nogle flere lokale ind på holdet, siger han til bold.dk. Hvor Hjørring havde et travlt transfervindue sidste sommer, forventer klubben, at det bliver noget mere roligt denne sommer. 2-3 spillere forlader klubben, og der vil ifølge bold.dk kun blive hentet et tilsvarende antal nye spillere til.